सीक्रेट लेवल
हॉनोर ऑफ किंग्स - द वे ऑफ अल थिंग्स
बस अपनी आँखें बंद रखना।
सब ठीक हो जाएगा।
एक ज़िंदा शहर ने मुझे अनाथ कर दिया था।
वह हमेशा बदलता रहता है। चलता रहता है।
एक विशालकाय मशीन द्वारा नियंत्रित शहर। एक टिएनगोंग।
शहर को हमारी देखभाल और रक्षा करनी चाहिए...
रुको।
...पर कुछ तो गड़बड़ है।
शहर पर राज करने वाला मशीनी दिमाग नाकाम हो रहा है।
एक पागल देवता जिसके लिए सब एक खेल है।
टिएनगोंग के महल में सुरक्षित...
एक देवता से कोई बदला कैसे ले सकता है?
नहीं! नहीं, लड़के! अंदर मत जाना। कभी नहीं।
सुनो!
तुम। तुम अंदर नहीं जाओगे, है न?
मैं जा रहा हूँ।
तो... तो फिर तुम पागल हो!
तुम्हारी भी वही हालत होगी जो हमारी है।
हम तुम्हारे लिए जगह बचाकर रखेंगे!
तुम टिएनगोंग को चुनौती देने आए हो।
हाँ।
तुम जवान हो।
मैं चांगआन का सबसे अच्छा वेईची खिलाड़ी हूँ।
और घमंडी भी हो।
बहुत खूब।
अंदर आ जाओ। हम एक खेल खेलेंगे।
यहाँ से टिएनगोंग शहर के हर हिस्से पर नज़र रखता है और उसे नियंत्रित करता है।
जो कुछ हो चुका है। जो भी होने वाला है।
तुम अपनी पसंद का खेल चुनकर उसमें टिएनगोंग से मुकाबला कर सकते हो।
मुझे नियम पता हैं।
तो जानते हो कि मुझे नियम बताने होंगे।
तुम्हारे पास बस एक मौका होगा क्योंकि सब जानने वाले टिएनगोंग पर
हमारे महान शहर की हर गतिविधि की ज़िम्मेदारी है,
और समय की नदी में उसका हर पल कीमती है।
तुमने टिएनगोंग को हरा दिया,
तो उसकी शक्ति, उसकी महिमा और उसकी ज़िम्मेदारियाँ तुम्हारी होंगी।
इस शहर का भाग्य।
पर तुम जीतोगे नहीं।
टिएनगोंग का सामना करने वाला हर इंसान पूरी तरह पागल होकर बाहर निकला है।
मुझे पता है।
और यह भी कि तुम नियंत्रण खो रहे हो।
यह शहर बिखर रहा है।
टिएनगोंग को यह हमेशा से पता था।
जब मैं कहता हूँ कि मुझे सब कुछ पता है, मेरा मतलब हर चीज़ से है।
पूरा इतिहास, हर कर्म, और हर नतीजा।
एक डॉमिनो अगले को गिरा देता है।
एक इंसान भी यह समझ सकता है।
पर यह है वह दुनिया जो टिएनगोंग को दिखती है।
हर सच। हर पल।
एक के बाद एक चीज़ें होती चली जाती हैं,
और उसके बाद वह होता है जो आखिरकार होना ही होता है।
टिएनगोंग के लिए, अतीत की यादों और भविष्य की कल्पना के बीच
कोई अंतर नहीं है।
मैं तुमसे बहुत पहले तुम्हारी हर चाल जान जाता हूँ।
ठीक है। चलो खेलते हैं।
इंसानों से इतने बेहतर हो, तो हम जैसे दिखना क्यों चाहते हो?
तुम्हारे लिए।
पर अफ़सोस कि मेरा कोई चेहरा नहीं है जो कोई न कोई भेष न हो।
किस रूप में देखना पसंद करोगे?
तुम अपने खिलाफ़ खेल सकते हो
या उन वेईची मास्टर्स से जिनसे तुमने सीखा है
और एक अरसे पहले पछाड़ भी चुके हो।
या अपने बचपन के रूप से।
पूरी ज़िंदगी यहाँ है।
तुम जो हुआ करते थे,
और जो तुम आगे चलकर बनोगे।
तुम्हारी शुरुआत भी पता है...
और अंत भी।
एक हाथ चुनो।
तुम काला वाला चुनोगे।
और मैं सफ़ेद वाला।
पहला पत्थर रखो।
तुम खेलने की ज़हमत ही क्यों उठाते हो
जब तुम्हें नतीजा पता है?
मुझे पता है कि क्या होगा क्योंकि यह होगा।
तो सब तुम्हारे काबू में है।
मेरे काबू में कुछ नहीं है।
पर तुम शहर को चलाते हो।
जैसे चाँद लहरों को चलाता है।
कर्म और नतीजा। बस इतना ही।
तुम बताने वाले हो कि यहाँ क्यों आए हो।
यह चेहरा इस्तेमाल मत करो।
जैसी तुम्हारी मर्ज़ी।
तुमने मेरे माता-पिता को मार डाला।
तुमने ध्यान नहीं दे रहे।
देखो।
मुझे इसका अंत पता है।
रुक जाओ।
मैंने कहा रुक जाओ!
एक भूकंप आया था। एक शैतानी हमला।
शैतानों को पाताल लोक में लौटाना पड़ा।
अपनी चाल चलो।
तुम कुछ भी कर सकते थे।
उन्हें मारने की ज़रूरत नहीं थी!
अगर लहरें आकर तुम्हारे माता-पिता को डुबो देतीं,
तो क्या तुम चाँद से बदला लेते?
हाँ।
तुम चाँद को दुश्मन बना लोगे, बजाय इसके कि यह मान लो कि नतीजे से पहले कर्म आता है।
तुम्हें अब भी मुझ पर यकीन नहीं।
यह देखो।
यह आईना भविष्य का एक पल दर्शाता है।
संयोग से कुछ नहीं होता।
मैं आईने को भविष्य में दो मिनट आगे कर सकता हूँ।
या एक घंटा।
देखना चाहोगे कि इसका अंत कैसे होता है
और फिर जो होना निश्चित है, उससे बचने की बेकार कोशिश में कैसे पागल हो जाओगे?
यही वह पल है जब लोग पागल होने लगते हैं।
जब यह साबित हो जाता है कि तुम्हारे बस में कुछ नहीं है,
तुम्हारा दिमाग खुद को समझाने लगता है कि वह फ़ैसले ले रहा है।
कि तुम जो चाहे वह कर सकते हो।
कि तुम एक और पुर्ज़ा नहीं हो
जो एक जटिल पर बेहद अनुमानित मशीन में काम कर रहा है।
तुम ऐसा इसलिए सोचते हो क्योंकि तुम एक मशीन हो।
और तुम नहीं हो?
कुछ मशीनें धातु की बनी होती हैं, कुछ मशीनें मांस की बनी होती हैं।
चांगआन शहर दोनों से बना है।
रुको। क्या?
क्या यह सच है?
तुम्हें कैसे नहीं पता?
हम चांगआन की गतिविधियों पर नियंत्रण के लिए खेल रहे हैं।
इसका मतलब हम चांगआन के साथ खेल रहे हैं।
हम यहाँ जो भी करेंगे, उसके परिणाम भी होंगे।
रुको! रुक जाओ!
वहाँ लोग रहते हैं!
और यह दूसरा बिंदु है जब लोग पागल होने लगते हैं।
ऐसी नियति में फँसना जिसे आप नियंत्रित नहीं कर सकते,
पर फिर भी हज़ारों लोगों की जान के लिए ज़िम्मेदार हो जाना।
तुम परिपूर्ण नहीं हो सकते! तुम सब कुछ नहीं जान सकते!
और तुम असफल हो रहे हो। तुम टूट रहे हो।
मैं इस शहर को पूरी ज़िंदगी तबाह होते देखता आया हूँ!
हमेशा कुछ नहीं रहता।
तुम्हारी तरह, मेरा अंत मेरे डिज़ाइन का हिस्सा है।
अगर यह तुम्हारे लिए मुश्किल है, तो अतीत में ही क्यों नहीं रहते?
मेरे पास यहाँ सब कुछ है।
क्योंकि वे मर गए।
नहीं।
वे बस अतीत में हैं।
वे जा चुके हैं!
इतना यकीन है।
जबकि इसे देखने की भी हिम्मत नहीं कर पा रहे।
तुमने मेरी ज़िंदगी बर्बाद कर दी!
तुमने मुझे दुश्मन बना लिया ताकि मुझसे नफ़रत कर सको।
क्योंकि एक बार तुम नफ़रत करने लगे, तो सोचना बंद कर सकते हो।
तो दिखाओ मुझे।
दिखाओ वे कैसे मारे गए।
भूकंप ने शहर को तबाह कर दिया,
जिससे पाताल लोक से दानवों बाहर आ गए।
तुम्हारे माता-पिता जैसे लोगों ने उनसे लड़ने की कोशिश की,
पर उनकी तादाद बहुत थी।
बस अपनी आँखें बंद रखना।
सब ठीक हो जाएगा।
टिएनगोंग ने उस दिन शहर को बचाने के लिए अपना एक हिस्सा कुर्बान कर दिया।
उन्होंने मुझे बचाया।
उन्होंने अपनी कुर्बानी देने का फ़ैसला किया।
ऐसा होना ही था।
क्योंकि उन्होंने ऐसा किया।
तुम अब भी यह कैसे मान सकते हो?
क्योंकि मैं भी यही फ़ैसला कर रहा हूँ।
बोर्ड चांगआन को दर्शाता है।
और उसके दिल में हम हैं।
क्या कर रहे हो?
जैसा तुम कहते हो,
वही जो मैं करने आया हूँ।
रुको! रुक जाओ! तुम खुद को कुर्बान करोगे?
मैं जीत नहीं सकता, पर मैं अंत तय कर सकता हूँ।
मैंने तुम्हें जो भी दिखाया है उसके बावजूद,
तुम्हें अब भी लगता है कि तुम फ़ैसला कर रहे हो?
अपनी... चाल... चलो।
तो...
मैं हार मानता हूँ।
यह एक...
मज़ेदार मुकाबला था।
तुमने क्या किया?
मैं जीत गया।
नहीं। यह मुमकिन नहीं है!
नामुमकिन।
अपरिहार्य।
पर अब क्या होगा?
बिल्कुल सही।
तुम टिएनगोंग को चुनौती देने आए हो।
हाँ।
संवाद अनुवादक शीला सिजिन मैथ्यूज़
रचनात्मक पर्यवेक्षक अशोक बक्षी